Foto: The Mirror Ikkinchi jahon urushi faxriysi, 101 yoshli britaniyalik Verdun Xayyes 4,5 ming metr balandlikdan farzandlari, nabira-abiralari va shaxsiy shifokori bilan birga parashyutda sakradi, deb xabar bermoqda The Mirror nashri. Sakrashdan keyin beva qariya anchadan beri o‘zini bunchalik ajoyib his qilmaganini aytdi. U erkin parvozda 2 daqiqacha bo‘lib, jahon rekordini yangiladi. Xayyes sakrashni amalga oshirganda yoshi 101 yil 37 kun bo‘lgan. Xayyes avvalgi rekordchining yoshidan 34 kunga kattaroq yoshda sakrashga muvaffaq bo‘ldi.